stanford-oval/wikipedia huggingface dataset:
Jaakko Enkovaara
Elämäkerta

Hän suoritti keskikoulun päästötodistuksen Helsingin koelyseossa 1934 ja alkoi samana vuonna työskennellä Ehossa, jonka hänen isänsä Gunnar Engelberg oli perustanut vuonna 1923. Sodan jälkeen vuonna 1949 hän suoritti kondiittori- ja leipurimestarin tutkinnon, ja isän kuoltua 1952 hänestä tuli aikaisemmin osakeyhtiöksi muutetun Oy Eho Ab:n toimitusjohtaja.
Enkovaaran johdolla Eho lähti kasvuun. Konditoriamyymälöiden lukumäärä lisääntyi kymmeneen ja kahviloiden kahteentoista 1960-luvun loppuun mennessä. Lisäksi perustettiin tytäryhtiöt Esi Oy, Tit-Bit Oy, Cafetria Oy, Herttoniemen Ravintotalo Oy ja ulkomaan yhteyksiä hoitamaan tuontiliike Cofco Oy. Uudenaikainen suurleipomo valmistui 1963. Henkilökuntaa yhtymässä oli 1960-luvun lopussa noin 300 henkilöä.
Enkovaara oli Kahvilaravintolaliiton puheenjohtaja. Hänen aikanaan liiton jäsenmäärä nousi nopeasti, perustettiin myös kolme uutta yhdistystä ja aluejärjestö. Hän kehitti alan ammattikoulutusta, muun muassa aloittamalla esimieskurssit 1965. Työntekijöille pidettiin tarjoilu- ja ruuanvalmistuskursseja, ja liiton kurssikeskuksessa Helsingin Ruskeasuolla koulutettiin kahvila- ja ravintola-alan esimiehiä. Alan väelle rakennettiin vanhainkoti Säästömaja Ruskeasuolle 1963.
Enkovaara kutsuttiin kauppa- ja teollisuusministeriön nimeämään komiteaan, jonka tehtävänä oli muokata majoitus- ja ravitsemusliikkeille uutta asetusta. Hän oli myös mukana neuvottelemassa keskioluen vapauttamisesta ja sen anniskelukorvauksista.
Hänen jäsenyyksistään ja luottamustoimista mainittakoon Leipurien Tukku Oy:n hallitus, Kulosaaren Ostokeskus Oy:n hallitus ja puheenjohtajuus, Vanhainkoti Säästömaja Oy:n hallitus ja Keskinäisen vakuutusyhtiö Pohjan hallintoneuvosto. Lisäksi hän oli Mannerheimintien Yhteiskoulun kannatusyhdistyksen hallituksessa sekä Herttoniemen Rotaryklubin jäsen.
Hänelle myönnettiin kauppaneuvoksen arvonimi 1969.
Hän luopui Oy Eho Ab:n toimitusjohtajan tehtävistä 1979 ja jatkoi yhtiön hallituksen puheenjohtajana. Hänen poikansa Juhani Enkovaara jatkoi isänsä työtä toimitusjohtajana. Eho jatkoi suvun omistuksessa, mutta kilpailu ja ketjuuntumisen paine koveni. Ehon Leipomo Oy myytiin vuonna 2008 Perheleipurit-ryhmälle, koska suvussa ei ollut halukkaita jatkajia. Taustatekijänä oli kaupan keskittyminen. Markkinointiketjujen avulla tuotteita pystyttiin toimittamaan kaikkiin kaupan valtakunnallisiin ketjuihin. Ehon tuotteita ryhdyttiin markkinoimaan koko Suomeen.
Jaakko Enkovaara kuoli äkilliseen sairauskohtaukseen Meilahden sairaalassa 63-vuotiaana. Hänet on haudattu Kulosaaren hautausmaalle.
Jaan Maide

Jaan Maide
Jaan Maide (30. toukokuuta 1896 – 10. elokuuta 1945 Moskova) oli virolainen kenraalimajuri. Hänet nimitettiin Viron saksalaismiehityksen jälkeen Otto Tiefin hallituksen puolustusministeriksi. Tallinnan uuden, vuoden 1944 neuvostomiehityksen jälkeen hänet vangittiin. Hänet tuomittiin kuolemaan ja teloitettiin Moskovassa elokuussa 1945.
Ivette María

Ivette María Tato (s. 27. kesäkuuta 1975 Barcelona, Katalonia) on uransa lopettanut espanjalainen uimari, joka osallistui kotimaansa riveissä kesäolympialaisiin kahdesti, vuosina 1996 ja 2000. Vuonna 1996 hän sijoittui 200 metrin sekauinnissa 23. sijalle, ja neljä vuotta myöhemmin hän oli samalla matkalla 16., ja sijoittui myös 4 × 100 metrin sekauintiviestissä sijalle 15.
Isohaara (täsmennyssivu)

Isohaara voi tarkoittaa:
Isohaara, CMX-yhtyeen albumi
Isohaara, vesivoimalaitos Kemijoella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Isohaara”, voi hakea sivunnimihaulla, laajalla sivunnimihaulla tai tekstihaulla.
Iran Aviation Industries Organization

| Iran Aviation Industries Organization Aerospace Industries Organization, AIO |
| --- | --- |

Yritysmuoto:  valtionyritys
Perustettu:  1966
Kotipaikka:  Teheran, Iran
Toimiala:  ilmailu- ja puolustusteollisuus
Tuotteet:  siviili- ja sotilaslentokoneet, helikopterit ja miehittämättömät ilma-alukset (UAV) sekä näiden huoltopalvelut; ohjukset, pommit ja kranaatit
Emoyhtiö:  Iranin puolustusministeriö (Ministry of Defense and Armed Forces Logistics, MODAFL) ja Iranin siviili-ilmailujärjestö (Civil Aviation Organization of Iran, CAO.IRI/ Ministry of Roads & Urban Developmen)
Tytäryhtiöt:  Iran Aircraft Industries (SAHA), Iran Helicopter Support and Renewal Company (PANHA), Civil Aviation industries, Iran Aircraft Manufacturing Industrial Company (HESA), Qods Aviation Industry Company (Qods)
Infobox OKNimi-testi OK: 
Iran Aviation Industries Organization (lyhennys IAIO) eli Aerospace Industries Organization (AIO) on Iranin kansallisen siviili- ja sotilasilmailuteollisuuden sekä näihin liittyvän puolustustarviketuotannon alalla toimiva valtionyhtiö. Vuonna 1966 perustetun konserniyhtiön päätoimipaikka on Teheran. Konsernin tai sen tytärorganisaatioiden palveluksessa on noin 10 000 ihmistä.[lähde? ]
Iranin ilmailuteollisuus sai alkunsa 1930-luvulla osin saksalaisen lentokoneteollisuuden tuella. 1970-luvulla ilmailuteollisuus kasvoi paljolti maan öljytulojen myötävaikutuksella. Tällöin maahan perustettiin esimerkiksi yhdysvaltalailaisten Bell-helikoptereiden tuotantolaitos ja rakennettiin näille kattava huoltoverkosto.[lähde? ]
Useat AIO:n organisaatiot olivat YK:n joulukuussa 2006 asettaman Iranin ydinasetuotantoa rajoittamaan pyrkivän vientikiellon piirissä. Vuonna 2007 rajoituksiin lisättiin kielto myydä aseita Iranista. Tästä huolimatta Iran on tuottanut esimerkiksi lyhyen ja keskipitkän matkan ballistisia ohjuksia sekä avaruuteen yltäviä kantoraketteja. Esimerkiksi Venäjä on kiellon aikana toimittanut ohjusaseistusta kuten ilmatorjuntaohjuksia Iranille. Iran on hyvin todennäköisesti myynyt ja vienyt maasta tuottamiaan ohjusaseita ja muita aseita vuoteen 2020 voimassa olleen vientikiellon aikana. Ainakin Yhdysvallat on jatkanut erilaisia Iraniin kohdistuneita rajoituksia vuoden 2020 jälkeenkin. Lokakuussa 2022 uutisoitiin Iranin myyvän esimerkiksi ohjuksia ja räjähdelennokkeja Venäjälle, joka käyttää niitä YK:n yleiskokoksen laittomaksi ja YK:n peruskirjan vastaiseksi tuomitseman, Ukrainaan ja laajalti sen siviiliväestöön sekä siviilien käyttämiin yhteiskunnan perusrakenteisiin kohdistuvan hyökkäyssodan aseistuksena.
2020-luvulla keskeisimpiä AIO:n alaisia iranilaisia valtionyrityksiä tai organisaatioita ovat:[lähde? ]
Iran Aircraft Industries (SAHA),
Iran Helicopter Support and Renewal Company (PANHA),
Civil Aviation Industries, valvoo ja säätelee muun muassa Iranin siviililentoasemien toimintaa
Iran Aircraft Manufacturing Industrial Company (HESA),
Qods Aviation Industry Company (Qods) eli Qods Aviation Industries (QAI)
Aiheesta muualla

Kuvia tai muita tiedostoja aiheesta Iran Aviation Industries Organization Wikimedia Commonsissa
Iran Aviation Industries Organization (IAIO) (englanniksi) (globalsecurity.org)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Iran Aviation Industries Organization
Käännös suomeksi
Serbian koripalloliiga

| Košarkaška liga Srbije |
| --- | --- |
 Meneillään oleva kausi Serbian koripalloliiga -kausi 2013–2014 
Laji:  koripallo
Maa(t):   Serbia
Perustettu:  2006
Joukkueita:  18
Hallitseva mestari:  KK Crvena zvezda
Eniten mestaruuksia:  KK Partizan (7)
Sivusto:  www.acb.com
Serbian koripalloliiga on Serbian korkein koripallosarja.
Historia

Nykymuodossa liigaa on pelattu kaudesta 2010–2011 lähtien. Eniten mestaruuksia on voittanut belgradilainen Partizan jolla on seitsemän mestaruutta. Ennen vuotta 2006 mukana oli joukkueita myös Montenegrosta.
Sarjajärjestelmä

Liigan sarjajärjestelmä koostuu kahdesta runkosarjavaiheesta sekä pudotuspeleissä. Ensimmäisessä runkosarjavaiheessa (liigassa) 14 joukkuetta kohtaa toisensa kahdesti, kotona ja vieraissa. Sarjan neljä parasta joukkuetta etenevät toiseen runkosarjavaiheeseen (superliigassa), jossa niiden lisäksi pelaa neljä Adrianmeren liigassa pelaavaa joukkuetta. Myös tässä vaiheessa joukkueet pelaavat keskenään täyden kaksinkertaisen sarjan. Toisen runkosarjavaiheen neljä parasta joukkuetta etenee pudotuspeleihin. Välierät pelataan paras kolmesta- ja loppuottelu paras viidestä -periaatteella.
Mestarit

2007: KK Partizan
2008: KK Partizan
2009: KK Partizan
2010: KK Partizan
2011: KK Partizan
2012: KK Partizan
2013: KK Partizan
2014: KK Crvena zvezda
2015: KK Crvena zvezda
2016: KK Crvena zvezda
Aiheesta muualla

Virallinen kotisivu (serbiaksi)
Jean Lucienbonnet

| Jean Lucienbonnet> Henkilötiedot |
| --- | --- |
Kansalaisuus:   Ranska
Formula 1 -ura
Aktiivivuodet:  1959
Talli(t):  Yksityinen Cooper
Kilpailuja:  1 (0 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Monacon Grand Prix 1959
Viimeinen kilpailu:  Monacon Grand Prix 1959
Jean Lucienbonnet (7. tammikuuta 1923 – 19. elokuuta 1962) oli ranskalainen Formula 1 -kuljettaja. Hän osallistui kaudella 1959 yhteen F1-osakilpailuun, Monacon GP:hen. Hän kuitenkin karsiutui eikä päässyt starttaamaan kilpailuun. Lucienbonnet kuoli Formula Junior -kilpailussa Sisiliassa vuonna 1962.
Islamilaisen Maghrebin al-Qaida

| Islamilaisen Magrebin al-Qaida |
| --- | --- |
 Islamilaisen Magrebin al-Qaidan käyttämä lippu.
Perustettu:  2007
Lakkautettu:  2017
Tyyppi:  Islamistinen terroristijärjestö
Toiminta-alue:   Algeria  Tšad  Mali  Mauritania
Jäsenet:  yli 1 000
Johtaja:  Abou Mossab Abdelwadoud
Infobox OKVirheellinen NIMI-arvo: 
Islamilaisen Maghrebin al-Qaida (engl. AQIM, ransk. AQMI) oli Pohjois-Afrikassa etenkin Saharan ja Sahelin alueella toiminut terroristijärjestö. Ennen vuotta 2007 sama ryhmä tunnettiin nimellä Groupe Salafiste pour la Prédication et le Combat. Ryhmän itsensä mukaan se on al-Qaidan paikallinen osasto.
Maaliskuussa 2017 ryhmä liittyi kolmen muun al-Qaidaan liitetyn ryhmän kanssa uudeksi järjestöksi nimeltä Jamaat Nusrat al-Islam wal-Muslimin eli JNIM.
Ideologia

Islamilaisen Maghrebin al-Qaidan ideologiassa sekoittuvat salafistiset ja jihadistiset aatteet. Sen tavoitteena oli puhdistaa Pohjois-Afrikka länsimaisista vaikutteista ja kaataa vääräuskoisina pidetyt alueen maiden hallitukset, sekä korvata ne vanhauskoista šarialakia noudattavalla hallinnolla. Paikalliset maat ovat Islamilaisen Magrebin al-Qaidan paikallinen päävastus, mutta se julisti Espanjan ja Ranskan pääasiallisiksi ulkoisiksi vihollisikseen.
Historia

Islamilaisen Maghrebin al-Qaida juontaa juurensa 1990-luvulle. Vuonna 1992 Algeriassa oli tarkoitus järjestää vapaat parlamenttivaalit, mutta kun alkoi näyttää siltä että islamistipuolueet voittaisivat vaalit, ne mitätöitiin armeijan tuella. Tilanne johti sisällissotaan islamistien ja hallintoa tukevan armeijan välillä. Vuonna 1999 islamistitaistelijat armahdettiin ja väkivallan määrä lähti laskuun. Yksi islamistiryhmistä, Groupe islamique armé eli GIA ei kuitenkaan hyväksynyt tarjottua armahdusta, vaan jatkoi taistelua. Näihin aikoihin GIA:sta irtosi sirpaleryhmä nimeltä Groupe Salafiste pour la Prédication et le Combat.
Groupe Salafiste pour la Prédication et le Combat julisti vuoden 2006 syyskuussa liittyneensä al-Qaidaan ja vuoden 2007 tammikuussa se vaihtoi nimensä muotoon Islamilaisen Maghrebin al-Qaida. Vain hieman myöhemmin järjestö teki pommi-iskuja Kabyliessa ja maan pääkaupunki Algerissa. Saman vuoden puolella järjestö pommitti myös esimerkiksi yhdysvaltalaisia diplomaatteja ja armeijan henkilöstöä kuljettaneita busseja, sekä yritti surmata Algerian presidentti Abdelaziz Bouteflikan itsemurhaiskulla. Pommi-iskujen lisäksi järjestö on myös ottanut ulkomaalaisia panttivankeja. Vuoden 2008 joulukuussa YK:n lähettiläs Robert Fowler ja tämän avustaja kaapattiin Nigerissä ja heidät vapautettiin seuraavan vuoden puolella. Vuonna 2010 järjestö surmasi ranskalaisen Michel Germaneaun ja seuraavan vuoden puolella myös saksalaisen Timbuktussa vangiksi otetun miehen. Vuoden 2013 puolella järjestön uskotaan heikenneen merkittävästi, kun siitä irtautui useita sirpaleryhmiä. Toukokuussa 2013 järjestön jäsenet ottivat yhteen tunisialaisten turvallisuusjoukkojen kanssa vuoristoalueella lähellä Algerian rajaa.
Tunisian hallitus on syyttänyt Islamilaisen Maghrebin al-Qaidan alaryhmittymää Okba Ibn Nafaan prikaatia Bardon kansallismuseon iskusta 18. maaliskuuta 2015. Poliisin hyökkäyksessä 28. maaliskuuta  kuoli yhdeksän ryhmittymän jäsentä. Tammikuussa 2016 Islamilaisen Maghrebin a-Qaida otti vastuun terrori-iskuista Burkina Fason pääkaupunki Ouagadougoussa. Terroristit hyökkäsivät kahteen hotelliin ja kahvilaan, jossa sai surmansa 28 henkilöä.
Maaliskuussa 2017 neljä al-Qaidaan liitoksissa ollutta ryhmää, al-Murabitoun, Ansar Dine, Macinan vapautusrintama ja Islamilaisen Maghrebin al-Qaida liittyivät yhdeksi järjestöksi nimellä Jamaat Nusrat al-Islam wal-Muslimin eli JNIM.
Järjestö

Islamilaisen Maghrebin al-Qaidan johtajana toimii Abou Mossab Abdelwadoud, jonka uskotaan olleen asemassaan vuodesta 2004 lähtien. Toinen tunnettu järjestön johtohahmo oli Mokhtar Belmokhtar, joka kuitenkin erosi liikkeestä vuonna 2012 jouduttuaan erimielisyyksiin muun johdon kanssa. Islamilaisen Maghrebin al-Qaidalla oli noin 1 000 jäsentä Algeriassa ja jonkin verran vähemmän Sahelin alueella Tšadissa, Malissa ja Mauritaniassa. Sillä oli soluja myös Nigeriassa, Libyassa ja Tunisiassa. Monet järjestön johtajista olivat Neuvostoliiton vastaisen Afganistanin sodan veteraaneja.
Islamilaisen Maghrebin al-Qaidan taistelijoita kuvankaappauksessa videolta.
Islamilaisen Magrebin al-Qaidaan kuuluva tuaregi.
Irwin Goodman (albumi)

| Irwin Goodman Irwin Goodman |
| --- | --- | --- |

Studioalbumin tiedot
 Julkaistu: 1970
 Formaatti: CD-levy, LP, Kasetti
 Tyylilaji: pop, folk
 Kesto: 31.44
 Levy-yhtiö: Warner music
Irwin Goodmanin muut julkaisut
| Reteesti vaan 1968 | Irwin Goodman 1970 | St. Pauli ja Reeperbahn 1970 |
Irwin Goodman on laulaja Irwin Goodmanin viides studioalbumi vuodelta 1970. Levyn tunnetuimmat kappaleet ovat ”Meni rahahommat pieleen” ja ”Alko pistää pulloon”.
Kappaleet > Sivu 1

Meni rahahommat pieleen – 3.02
Vaikka synnyimmekin ihmisinä – 2.26
Alko pistää pulloon – 2.42
Nyt kaiken toisin nään – 2.49
Ei päätä palella – 2.47
Suloinen Suomeni maa – 2.36
Kappaleet > Sivu 2

Työmiehen lauantai II – 1.59
Aikain päästä – 2.38
Rakkain – 4.17
Ei turhan vakavasti – 2.14
Housut pois – 1.52
Sen piru tietää – 2.17
Muusikot

Irwin Goodman – laulu
Matti Bergström – basso
Jaakko Borg – kapellimestari (5, 6, 10), kosketinsoittimet (12)
Markku Johansson – trumpetti (3, 4, 6, 7, 11)
Paul ”Nacke” Johansson – kapellimestari (9, 11), urut (9)
Ilpo Kallio – rummut ja lyömäsoittimet (8, 9, 11)
Erkki Koskimo – pasuuna (3, 4, 6, 7, 12)
Heikki Laurila – kitara (1, 2, 5, 8–11)
Rauno Lehtinen – kapellimestari (2, 8, 12), mandoliini (6)
Kalevi Nyqvist – harmonikka (10)
Matti Oiling – rummut ja lyömäsoittimet (1, 2, 5, 8–11)
Seppo ”Paroni” Paakkunainen – kapellimestari (1, 3, 4)
Esa Pethman – saksofoni (3, 4, 6, 7, 12)
Aarno Raninen – kapellimestari (7), urut (7), kosketinsoittimet (12)
Raimo Roiha – harmonikka (8), urut (2)
Christian Schwindt – rummut ja lyömäsoittimet (3, 4, 6, 7, 12)
Nono Söderberg – kitara (3, 4, 6, 7)
Erkki Valaste – rummut ja lyömäsoittimet (1, 3–7, 10, 12)
Taisto Wesslin – kitara (1, 3–7, 10, 12)
Olle Wiberg – kitara (2, 8, 9, 11)
In Utero

| In Utero Nirvana |
| --- | --- | --- |

Studioalbumin tiedot
 Äänitetty : 12.–26. helmikuuta 1993
 Julkaistu: 21. syyskuuta 1993
 Tuottaja(t): Steve Albini, Scott Litt
 Tyylilaji: grunge
 Kesto: 48.49
 Levy-yhtiö: DGC
Nirvanan muut julkaisut
| Incesticide 1992 | In Utero 1993 | MTV Unplugged in New York 1994 |
In Utero on yhdysvaltalaisen grungeyhtyeen Nirvanan kolmas ja viimeinen studioalbumi, joka julkaistiin 21. syyskuuta 1993 DGC Recordsin kautta.
Albumista julkaistiin juhlapainos 27. lokakuuta 2023.
Tietoa albumista

In Utero on tyyliltään raskaampi ja synkempi kuin Nirvanan edelliset albumit, kuten myös aiheetkin, mutta sisältää myös yhtyeen herkkää ja rauhallista puolta. Levyn tunnetuin kappale on singlenäkin julkaistu "Heart-Shaped Box". Kappaleesta on tehty myös musiikkivideo. Albumin muita tunnettuja kappaleita ovat muun muassa "Pennyroyal Tea", "All Apologies" ja makaaberista sanoituksestaan tunnettu "Rape Me".
In Utero nousi ilmestyessään Billboard 200 -listalla ensimmäiselle sijalle. Albumi nauhoitettiin vuonna 1993 Pachyderm Studiolla Minnesotassa. Albumia alettiin äänittää ystävänpäivän aikoihin eli helmikuussa. Albumin on tuottanut Steve Albini. Albumin julkaisi levy-yhtiö Geffen Records.
Kappaleet ja singlet

Heart-Shaped Box oli albumin ensimmäinen single ja albumin tunnetuin kappale. Se julkaistiin elokuussa 1993. Singlen B-puolet olivat "Milk It" ja "Marigold". Albumin toinen single oli "All Apologies" / "Rape Me", joka julkaistiin joulukuussa 1993. Singlen B-puolena oli "Moist Vagina". In Uteron viimeinen single oli "Pennyroyal Tea", joka julkaistiin vuonna 1994. Singlen B-puolina olivat kappaleet "I Hate Myself, And I Want To Die" ja cover Leadbellyn folkkappaleesta "Where Did You Sleep Last Night". Albumin viimeinen single "Pennyroyal Tea" julkaistiin samassa kuussa ja samana vuonna kuin Nirvanan johtohahmo Kurt Cobain teki itsemurhan, ja siksi single vedettiin heti pois markkinoilta. Single on haluttu fanien keskuudessa.
Albumin kappaleet "Scentless Apprentice", "Tourette's" ja "Milk It" ovat albumin ainoat punktyyliset kappaleet. Albumi sisältää myös piilotetun, ja täysin improvisoidun bonusraidan "Gallons Of Rubbing Alcohol Flow Through The Strip", joka nauhoitettiin tammikuussa Rio de Janeiron demosessioissa.
In Utero -albumin neljä kappaletta "Dumb", "Pennyroyal Tea", "Radio Friendly Unit Shifter" ja "All Apologies" tehtiin vuonna 1990 eli kolme vuotta ennen albumin julkaisua. "Rape Me" kirjoitettiin vuonna 1991. Albumin kymmenes raita "Radio Friendly Unit Shifter" oli Nirvanan In Utero -kiertueen aloituskappale lähes joka esiintymisessä.
Vastaanotto

Vaikka albumi oli lyrikaalisilta teemoiltaan ja musiikillisen tyylinsä vuoksi vähemmän suositumpi kuin edeltäjänsä (Nevermind) se sai kuitenkin paljon huomiota ja mm. kappaleita "Heart-Shaped Box", "Rape Me", "Dumb" ja "All Apologies" soitettiin radiossa tasaisin väliajoin kotimaassaan.
In Utero nousi lähelle kärkeä brittiläisten rock-kriitikoiden listatessa vuoden 1993 parhaita albumeja.
Vastaanotto > Arvostelut

All Music Guide -lehden arvostelu:
NME-lehden arvostelu:
Q-lehden arvostelu:
Rolling Stone -lehden arvostelu:
Kappaleet

Kaikki kappaleet kirjoittanut Kurt Cobain, ellei toisin mainita.
Serve the Servants – 3.34
Scentless Apprentice – 3.47 (säv. Cobain/Grohl/Novoselic)
Heart-Shaped Box – 4.39
Rape Me – 2.49
Frances Farmer Will Have Her Revenge On Seattle – 4.07
Dumb – 2.29
Very Ape – 1.55
Milk It – 3.52
Pennyroyal Tea – 3.36
Radio Friendly Unit Shifter – 4.49
tourette's – 1.33
All Apologies – 3.50
Gallons of Rubbing Alcohol Flow Through the Strip – 7.28 (raita on piilotettu All Apologies raitaan ja alkaa n. 24 minuutin kohdalla, säv. Cobain, Grohl, Novoselic)
Varhaiset kappalelistat > I Hate Myself And I Want To Die

"Serve the Servants"
"Chuck Chuck Fo Fuck" (Cobain/Grohl/Novoselic, myöhemmin "Scentless Apprentice")
"Heart-Shaped Coffin" (myöhemmin "Heart-Shaped Box")
"Pennyroyal Tea"
"Frances Farmer Will Have Her Revenge On Seattle"
"The Eagle Has Landed" (myöhemmin "tourette's)"
"Dumb"
"Rape Me"
"I Hate Myself and I Want To Die"
"Very Ape"
"Milk It"
"Four Month Media Blackout" (myöhemmin "Radio Friendly Unit Shifter")
"Sappy"
"La La La (Alternateen Anthem)" (myöhemmin "All Apologies")
Varhaiset kappalelistat > Verse Chorus Verse

"Serve the Servants"
"Chuck Chuck Fo Fuck" (Cobain/Grohl/Novoselic, myöhemmin "Scentless Apprentice")
"Heart-Shaped Box"
"Pennyroyal Tea"
"Frances Farmer Will Have Her Revenge On Seattle"
"Eustacian Tube Turret's" (myöhemmin "tourette's")
"Dumb"
"Very Ape"
"Milk It
"I Hate Myself and I Want To Die"
"Rape Me"
"Nine Month Media Blackout" (myöhemmin "Radio Friendly Unit Shifter")
"Verse Chorus Verse" (myös "Sappy")
"La La La (Alternateen Anthem)" (myöhemmin "All Apologies")
Albumin äänityssessiot > Rio Demos (19.-21. tammikuuta 1993)

"Heart-Shaped Coffin" (toisessa äänityksessä "Heart-Shaped Box")
"Chuck Chuck Fo Fuck" (toisessa äänityksessä  "Scentless Apprentice")
"Milk It" (toisessa In Uteron äänitetyksessä)
"Moist Vagina" (äänitetty "All Apologies" singleen)
"I Hate Myself And I Want to Die"
"Perky New Wave" (toisessa äänityksessä "Very Ape"}
"Gallons Of Rubbing Alcohol Flow Through The Strip" (joissakin In Uteron versioissa.
"The Other Improv"
"Onward Into Countless Battles"
"Seasons in the Sun" (Terry Jacks -cover)
Albumin äänityssessiot > Pachyderm Studios (12.-26. helmikuuta 1993)

"Serve the Servants"
"Chuck Chuck Fo Fuck" (myöhemmin "Scentless Apprentice")
"Heart-Shaped Box"
"Rape Me"
"Frances Farmer Will Have Her Revenge On Seattle"
"Dumb"
"Perky New Wave" (myöhemmin "Very Ape")
"Milk It"
"Pennyroyal Tea"
"Radio Friendly Unit Shifter"
"tourette's"
"La La La" (myöhemmin "All Apologies")
"Marigold" (julkaistu "Heart-Shaped Box" -singlessä ja Foo FightersinSkin and Bone -albumilla. )
"Moist Vagina" (julkaistu "All Apologies"/"Rape Me" -singlessä.)
"Sappy" (Julkaistu myös albumilla No Alternative)
"I Hate Myself And I Want To Die" (julkaistu myös "Pennyroyal Tea" -singlessä.)
"Dave Solo"
"Lullaby"
Tekijät

Kurt Cobain - laulu, kitara, kuvataide/kansitaide, design, valokuvaus
Krist Novoselic - basso
Dave Grohl - rummut, taustalaulu
Kera Schaley – sello
Steve Albini – insinööri
Adam Kasper – auttava insinööri
Bob Weston – teknikko
Scott Litt – miksaus, kappaleiden "Heart-Shaped Box" ja "All Apologies" remiksaus
Bob Ludwig – äänen masterointi
Robert Fisher – kuvataide, design, valokuvaus
Karen Mason – valokuvaus
Charles Peterson – valokuvaus
Michael Lavine – valokuvaus
Neil Wallace – valokuvaus
Alex Grey – illustraatio
Albumin sijoitukset

| Vuosi | Albumi | Lista | Sijoitus |
| --- | --- | --- | --- |
| 1993 | In Utero | Billboard Top 200 | No. 1 |
| 1993 | In Utero | Official UK Albums Chart | No. 1 |
| 1993 | In Utero | Official Sweden Albums Chart | No. 1 |
| 1993 | In Utero | Official Australian Albums Chart | No. 2 |
| 1993 | In Utero | Official New Zealand Albums Chart | No. 3 |
| 1993 | In Utero | Official Portugal Album Charts | No. 4 |
| 1993 | In Utero | Official Finland Albums Chart | No. 5 |
| 1993 | In Utero | Official Norwegian Albums Chart | No. 7 |
| 1993 | In Utero | Official Austrian Albums Chart | No. 8 |
| 1993 | In Utero | Official Holland Albums Chart | No. 10 |
| 1993 | In Utero | Official Spanish Albums Chart | No. 13 |
| 1993 | In Utero | Official Japanese Albums Chart | No. 13 |
| 1993 | In Utero | Official German Albums Chart | No. 14 |
| 1993 | In Utero | Official Switzerland Albums Chart | No. 16 |
| 1993 | In Utero | Official Hungarian Albums Chart | No. 40 |